Печатьыште Юрий Чавайнын поэзийже нерген шомакым икымше гана Чалай Васлий луктын. Тудо тунам «Ончыко» журналыште пашам ыштен. «Тунемза, кушса, йолташ-влак!» статьяштыже (1958 ий, 4-ше №) возен: «Южо самырык автор-влак икте-весыштын возымыштымак ваш-ваш чиялтен тӧрлатылыт : икгай ритмым ыштат, икгай рифмым кучылтыт. Теве примерлан кок авторын почеламутышт гыч строфам ончыктена. Юрий Чавайн 1957 ий 14 июльышто лекше «Марий коммуна» газетыште «Кеҥеж эр» почеламутым печатлен. Тудо тыге тӱҥалеш: